25/11/2010 | Administración LocalMunicipal
A Capela
Aprobación definitiva da modificación da Ordenanza reguladora da prestación do servizo de axuda no fogar

Unha vez elevado a definitivo o acordo inicial de aprobación da modificación da ordenanza reguladora da prestación do Servizo de Axuda no Fogar, aprobada polo Pleno do Concello na sesión ordinaria do día 30 de setembro de 2010, publícanse os artigos obxecto da modificación: O servizo de axuda no fogar ofreceralles unha atención integral e polivalente ás persoas usuarias, tendo en conta as diferentes necesidades da persoa ou da familia, apoiando e estimulando os aspectos de relación, a autoestima e a mellora das condicións de vida. Todas as atencións e as distintas actividades ás que fai referencia este artigo, aplicaranse sempre con carácter complementario das capacidades propias da persoa usuaria ou doutras persoas do seu contorno inmediato, non eliminando nin substituíndo as actividades que a persoa poida realizar e en ningún caso suplantará as responsabilidades familiares. Para a realización das diversas atencións para desenvolver dende o Servizo de Axuda no Fogar, a persoa usuaria deberá dispor ou proveerse dos medios necesarios, contando para iso, se é preciso, co apoio e asesoramento dos Servizos Sociais de Atención Primaria do Concello da Capela. As prestacións concretaranse nos seguintes tipos de atencións, sempre de conformidade coa valoración técnica realizada pola/polo traballador/a social do concello: 1) Atencións de carácter persoal na realización das actividades básicas da vida diaria, tales como: -Apoio para a mobilidade dentro do fogar -Asistencia para erguerse e deitarse -Apoio para cambios posturais, mobilizacións e orientación espazo-temporal -Apoio no coidado e hixiene persoal -Control do réxime alimentario e axuda, se é o caso, para alimentarse -Supervisión das rutinas de administración de medicamentos prescritas por facultativos -Apoio a persoas afectadas por problemas de incontinencia 2) Atencións de carácter persoal na realización doutras actividades da vida diaria, tales como: -Acompañamento fóra do fogar para asistir a consultas ou tratamentos -Apoio na realización de xestións necesarias ou urxentes 3) Atención das necesidades de carácter doméstico e da vivenda, tales como: -Preparación de alimentos -Compra de alimentos e outros produtos de uso común -Lavado e coidado das prendas de vestir -Limpeza e mantemento da hixiene e salubridade da vivenda -Coidados básicos da vivenda Este tipo de atención poderá ser facilitado en parte, se é o caso, por programas específicos de lavandería ou comedor sobre rodas.4) Atencións de carácter psicosocial e educativas: refírese ás intervencións de apoio ao desenvolvemento das capacidades persoais de afectividade, da convivencia e da estrutura familiar, de organización da economía doméstica e da integración na comunidade onde se desenvolva a vida do usuario, así como a mellora da estruturación familiar.5) Atencións de carácter técnico e complementario. O servizo de axuda no fogar incorpora, entre outros os seguintes tipos de atención: a) Actividades de acompañamento, socialización e desenvolvemento de hábitos saúdables b) Prestación de novas tecnoloxías para que continúen en condicións axeitadas ou para permitir unha atención inmediata en situacións de crise ou emerxencias, tales como a teleasistencia, os dispositivos GPS de localización e similares c) Outras actuacións encamiñadas á adecuación funcional do fogar d) Servizo de podoloxía e) Servizo de fisioterapia Poderán integrarse dentro do SAF determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no seu fogar e na mellora da autonomía e a calidade de vida. En ningún caso poderán formar parte das actuacións desenvolvidas polo SAF: -A realización de actividades domésticas que non fosen incluídas no proxecto de intervención e no acordo do servizo asinado -As actuacións que polo seu carácter sanitario deban, en todo caso, ser realizadas polo persoal facultativo O acceso ao servizo producirase a través dos Servizos Sociais de Atención Primaria, de acordo coas seguintes modalidades: 7.1. O acceso ao servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución do Programa Individual de Atención, consonte ao establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestión das prestacións económicas.7.2. Para as persoas que non teñan o recoñecemento da situación de dependencia, ou non lles asista o dereito de acceso efectivo ao catálogo de servizos de atención á dependencia segundo o calendario de implantación do sistema, o acceso ao servizo, previa prescrición técnica favorable dos Servizos Sociais de Atención Primaria, resolverase en réxime de libre concorrencia, de acordo cos criterios establecidos nesta ordenanza municipal, sempre que exista consignación presupostaria suficiente. Se non é posible a atención de todas as solicitudes, establecerase unha lista de espera, sendo incorporados á prestación por rigorosa orde de puntuación, utilizando o baremo do Anexo I. O desenvolvemento do Servizo de Axuda no Fogar rexerase por unhas normas básicas que atinxen tanto aos traballadores como ás persoas usuarias do servizo. Estas normas son as que se establecen no Anexo IV deste regulamento e que figurarán xunto ao contrato que asinará o usuario ou titor, a auxiliar no seu caso e a traballadora ou traballador social. A sinatura do contrato supón a aceptación das seguintes normas: 1. O Servizo de Axuda no Fogar consiste na prestación dunha serie de atencións básicas ás persoas e familias cando se atopan en situacións nas que as súas capacidades físicas ou mentais están minguadas.2. O tempo de atención, a periodicidade, as funcións e as tarefas que se han de desenvolver serán as establecidas polo/pola responsable técnico do servizo e que consten no contrato interno asinado para o efecto.3. A actuación do/da auxiliar doméstico do servizo deberá axustarse ao proxecto técnicamente establecido. Non recibirá nunca ordes da persoa usuaria nin de familiares, senón do concello. O/A auxiliar axustarase ás normas detalladas no contrato e, cando por calquera motivo un usuario desexe modificar algún aspecto del, acudirá ao responsable técnico para a formulación dun novo contrato.4. O/A auxiliar do servizo non traballará no domiciliio da persoa usuaria en ausencia desta, salvo por motivos xustificados e, se por calquera motivo a persoa usuaria non se atopara no domicilio no horario de atención, o/a auxiliar non estará obrigado/a a esperar.5. Calquera queixa da persoa usuaria respecto do servizo deberá poñela en coñecemento do/da tecnico/a responsable e non será dirimido entre o/a auxiliar e a persoa usuaria.6. As persoas usuarias quedan obrigadas a comunicar calquera cambio de domicilio, teléfono ou datos de interese.7. A atención establecida no contrato e no proxecto de intervención individual non pode interfeir nin limitar o dereito da persoa usuaria na súa intimidade. En consecuencia, o/a auxiliar do servizo non poderá ser acompañada por ninguén alleo ao servizo cando accede ao seu traballo, e nunca fará comentarios sobre os casos fóra do fogar da persoa usuaria, que atenten aos seus dereitos.8. A persoa usuaria correrá cos gastos de limpeza, aseo, comida, desprazamentos ao médico, realización de xestións, etc…, e somentes en casos especiais se avaliará a xestión de axuda económica por este concepto.9. Cando se trate de apoio no aseo persoal, a persoa usuaria disporá de luvas de látex para uso dos/das auxiliares.10. O/A auxiliar non permitirá que sexa a persoa usuaria quen oriente o servizo, e manterá o equilibrio afectivo axustado á persoa usuaria.11. Aos/Ás auxiliares non lles estará permitido recibir ou custodiar diñeiro, xoias nin obxectos pertencentes ás persoas usuarias.12. O/A auxiliar non disporá de chaves de domicilio algún, agás cando as condicións da situación concreta así o esixan, sempre coa demanda da persoa usuaria e co consentimento do/da responsble técnico/a do servizo.13. As persoas usuarias absteranse de realizar comentarios sobre a vida persoal ou familiar do/da auxiliar do servizo, fóra do horario laboral no que é atendida, sendo este un motivo suficiente para causar a baixa no servizo.14. As persoas usuarias do servizo aboarán mensualmente a tarifa correspondente, establecida en función dos ingresos económicos e do número de horas de prestación, e estará suxeita a revisión anual.15. Se a persoa usuaria comunica cunha antelación de 15 días a suspensión do servizo con carácter temporal, ao longo dos meses de vacacións ou por motivos xustificados poderaselle reservar a praza. En caso contrario non se realizará desconto ningún da tarifa mensual correspondente ao número de horas concedidas.16. As persoas usuarias presentarán no mes de xaneiro de cada ano, a documentación requerida para os efectos da súa continuidade no servizo.17. O Servizo de Axuda no Fogar non elimina nin substitúe as actividades que a propia persoa usuaria poida realizar e en ningún caso suplantará as responsabilidades familiares.18. As persoas usuarias ou os seus familiares deberán manter o material prestado (camas articuladas, grúas, cadeiras de rodas…) en perfecto estado de conservación e funcionamento, estando obrigados a devolver o citado material nun prazo de 15 días a contar dende o cese do servizo no mesmo estado en que foi entregado, sendo responsables dos danos que neste se causen. A Capela, 16 de novembro de 2010 O alcalde Angel López Sueiro